[ca] La salut de l'aparell digestiu representa una part essencial de la salut humana. Això és degut, entre altres raons, al fet que a l'intestí es troba la microbiota intestinal, la comunitat de microorganismes que habiten al nostre intestí. Entre les seves principals funcions hi ha afavorir la correcta digestió dels aliments, la síntesi de certes vitamines, el metabolisme de certs compostos necessaris per a l'organisme i la protecció davant de microorganismes patògens. Hi ha una gran quantitat de factors que poden alterar la microbiota i, com a conseqüència, provocar danys i afeccions a nivell intestinal. Entre els diferents factors hi ha l'estrès, la dieta, l'edat, el consum d'antibiòtics, etc. A més, l'intestí compta amb una elevada inervació, cosa que augmenta la seva sensibilitat a l'hora de presentar malalties, i una gran quantitat de tipus cel·lulars diferents, que el converteixen en una estructura complexa. En conjunt, s'ha de mantenir el funcionament correcte de totes les estructures que el componen. El descobriment d'un tipus cel·lular concret, les cèl·lules Tuft, ha despertat un gran interès amb vista a possibles tractaments per a malalties com la síndrome de l'intestí irritable (SII). Aquesta malaltia no té una etiologia clara, però s'ha descobert una relació entre els símptomes i el complex sistema nerviósintestí. Per això, les cèl·lules Tuft, que tenen similituds amb les neurones i fan funcions del sistema immune, entre altres, podrien ser un bon objectiu per al tractament. Amb l'objectiu d'apropar-nos a un millor coneixement d'aquestes cèl·lules, es desenvolupa un projecte per contextualitzar-les i definir-ne més a fons el comportament i la funció.

[en] The health of the digestive system represents an essential part of human health. This is due, among other reasons, to the fact that the intestinal microbiota, the community of microorganisms that inhabit our intestine, is found in the intestine. Among its main functions are to promote the correct digestion of food, the synthesis of certain vitamins, the metabolism of certain compounds necessary for the body and protection against pathogenic microorganisms. There are a large number of factors that can alter the microbiota and, as a consequence, cause damage and conditions at the intestinal level. Among the different factors are stress, diet, age, consumption of antibiotics, etc. In addition, the intestine has a high innervation, which increases its sensitivity when it comes to presenting diseases, and a large number of different cell types, which make it a complex structure. As a whole, the correct functioning of all the structures that compose it must be maintained. The discovery of a specific cell type, Tuft cells, has aroused great interest in terms of possible treatments for diseases such as irritable bowel syndrome (IBS). This disease does not have a clear etiology, but a relationship has been discovered between its symptoms and the complex nervousintestinal system. Therefore, Tuft cells, which have similarities with neurons and perform functions of the immune system, among others, could be a good target for treatment. In order to get closer to a better understanding of these cells, a project is being developed to contextualize them and define their behavior and function more thoroughly.